Ubuntu

Ti Ubuntu ( ) ket ti maysa  distribusion ti Linux a naibatay iti Debian a kaaduan a buklen ti nawaya ken silulukat a taudan ti sopwer. Opisial a maipablaak ti Ubuntu kadagiti tallo nga edision: Desktop, Server, ken Core para kadagiti aparato ti Internet of things ken dagiti robot. Mabalin nga agmaymaysa a maipataray amin dagiti edision iti kompiuter, wenno iti maysa a birtual a makina. Nadayeg ti Ubuntu a sistema ti panangpaandar para iti cloud computing, nga agraman iti suporta manipud iti OpenStack. Ti kasisigud a desktop ti Ubuntu ket siguden a ti GNOME, manipud iti bersion 17.10.

Maipablak ti Ubuntu kada innem a bulan, nga agraman kadagiti napaut-termino a suporta (long-term support – LTS) kada dua a tawen. Manipud idi 22 Oktubre 2020, ti kaudian a pablaak ti napaut-termino a suporta ket 20.04 ("Focal Fossa"), a masuportaran aginggana intono 2025 babaen ti publiko a suporta ken aginggana intono 2030 kas maysa a mabayadan a pagpilian. Ti kaudian a pagalagadan a pablaak ket ti 20.10 ("Groovy Gorilla"), a masuportaran kadagiti siam a bulan.

Pinadur-as ti Ubuntu babaen ti Canonical, ken ti maysa a komunidad dagiti sabali nga agpadpadur-as, babaen ti maysa a meritokratiko a modelo ti panagturay. Mangipaay ti Canonical kadagiti panagpabaro ti seguridad ken suporta para iti tunggal maysa a pablaak, a mangrugi manipud iti petsa ti pannakaipablaak ken aginggana intono maabutan ti pablaak ti naidesignado a petsa ti patingga iti biag (end-of-life - EOL). Makapataud iti kuarta ti Canonical babaen ti panagako kadagiti premium a serbisio a mainaig iti Ubuntu.

Nanaganan ti Ubuntu manipud iti pilosopia ti Nguni iti , nga ibaga ti Canonical a ti kayatna  a sawen ket "sangkatauan kadagiti dadduma" nga agraman iti maysa a kaipapanan iti "Kastoyakon gapu iti amin a kasasaadtayo".

 Dagiti nagibasaran 

 Dagiti akinruar a silpo 


 i-download ti ubuntu